Diari Oficial de la Generalitat Valenciana


Sumari del DOGV 4549, del 22-07-2003 (2003/8561)

RESOLUCIÓ de 20 de juny de 2003, del Servei Territorial d'Indústria i Energia de València, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 11 del Pla Eòlic de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4549

Data del DOGV
:   22-07-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8561


Data del document
:   20-06-2003

Organisme emissor
:   Conselleria d'Indústria, Comerç i Energia

Tipus de document
:   Resolució

Descriptors 

:   * Ayora
    * energia eòlica
    * impacte ambiental
    * programa d'actuació

RESOLUCIÓ de 20 de juny de 2003, del Servei Territorial d'Indústria i Energia de València, per la qual se sotmet a informació pública conjunta el pla especial, els avantprojectes dels parcs eòlics i l'estudi d'impacte ambiental de la zona 11 del Pla Eòlic de la Comunitat Valenciana. [2003/X8561]
  
Als efectes previstos en l'Acord de 26 de juliol de 2001, del Govern Valencià, pel qual s'aprova el Pla Eòlic de la Comunitat Valenciana, i d'acord amb el que s'ha disposat en els articles 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i 158 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana; en els articles 125 i 144 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, i en l'article 4 de la Llei 2/1989, de 3 de març, d'Impacte Ambiental, se sotmeten a informació pública els següents documents referents a la zona 11 promoguda per l'empresa Proyectos Eólicos Valencianos, SA.
  
1. Pla especial d'ordenació per a la implantació de parcs eòlics, que afecta el municipi d'Ayora i consta de memòria justificativa, plans d'informació i ordenació i determinacions modificatives del planejament municipal que estiguera vigent. Un exemplar del dit pla es torba dipositat per a la consulta pública als ajuntaments afectats.
  
2. Avantprojectes dels parcs eòlics les característiques principals dels quals, així com la relació de béns i drets afectats, s'inclouen en els annexos.
  
3. Estudi d'impacte ambiental de la zona per a la implantació de parcs eòlics.
  
Cosa que es fa pública perquè siga coneguda per tota la gent i especialment pels titulars de béns i drets afectats, perquè puga ser examinada la documentació al Servei Territorial d'Indústria i Energia de València, situat al c/ Gregorio Gea, 27 € València, i perquè s'hi puguen presentar les al·legacions que es consideren oportunes en el termini d'un mes, comptat a partir de l'endemà de la publicació del present anunci.